ભોજન : ભાવતાં ભોજન ભવ્ય માત્રામાં ભાન વગર ખાવાથી વજન વધે છે. વર્ષોથી તમારા શરીરને આડેધડ ખોરાક ખાવાની ટેવ પડી છે. તેના બદલે ખોરાકને ચાર બેઝીક ફૂડ ગ્રૂપમાં વહેંચી નાંખો. (૧) અનાજ (૨) દૂધ અને દૂધની બનાવટો (૩) શાકભાજી (૪) ફળો પ્લાનિંગ ઃ ઘરનો ખોરાક કે બહારનો ગમે તે ખાઓ, પણ તમે જે પ્રમાણમાં લો, તેની કેલરીની મનમાં નોંધ કરતા જાઓ, તમારા પ્લાનિંગ પ્રમાણે ખોરાક લો. વધારાના વજનને ઓછું કરવા માટે તમને ઓછામાં ઓછા ૧ થી ૧।। વર્ષ થશે. દરમહિને ૨ થી ૩ રતલ ઓછું કરવામાં નુકસાન નહીં થાય.